
Esselamu Alejkum šejh, da li je ispravan/potpuno naveden sljedeći hadis, i koja je ocjena ovog hadisa sa aspekta vjerodostojnosti?


(Aiša, r.a., je upitala Allahovog Poslanika, s.a.v.s., o kugi/zarazi, pa joj je rekao da je to kazna koju Allah šalje kome On hoće, a učinio je da bude milost vjernicima, jer svaki vjernik kojeg zadesi kuga/zaraza, pa on ostane u tom mjestu, strpi se i nada se nagradi, znajući da će ga zadesiti samo ono što mu je Allah odredio, za to će imati nagradu šehida!)


Je li ispravan tekst/prevod hadisa, i na koji način bi se moglo rezimirati njegovo značenje, obzirom da u ovom vremenu epidemije vezane za COVID-19, pojedinci dokazuju navedenim hadisom kako se pridržavanjem mirovanja u kući i tome slično, ima nagrada šehida, da li je to ispravno tumačenje? Allah te nagradio!


* 
* 
* 
* 
* 
* 
* 
* 
* 
* 

 

KORONA VIRUS = NAGRADA ŠEHIDA
=============================

 

Alejkumusselam. 


Hadis je vjerodostojan, bilježi ga Buharija u svom Sahihu, ali prijevod hadisa na kraju nije prezican. 


A što se tiče tumačenja, to jest da se hadis o kugi odnosi na korona virus, da onaj ko je strpljiv u kući ima nagradu šehida, to je batil tumačenje. 


Pojašnjenje toga je u sljedećem:


1. Došlo je u vjerodostojnim hadisima da onaj ko preseli od bolesti kuge, a ne bilo koje zarazne bolesti ima nagradu šehida na ahiretu. Od tih hadisa je hadis muttefekun alejhi od Enesa, radijallahu anhu, da je Poslanik, sallallahu alejhi ve sellem, rekao:”Kuga je šehadet(nagrada šehida) svakom muslimanu”. 


Također, hadis muteffekun alejhi, od Ebu Hurejre, radijallahu anhu, da je Poslanik, sallallahu alejhi ve sellem, rekao:”Ko umre od stomačne bolesti je šehid, ko umre od kuge je šehid”. 


2. U vjerodostojnom hadisu kojeg bilježi Buharija u svom Sahihu od Aiše, radijallahu anha, je potvrđeno da onaj ko ostane u mjestu u kom se pojavila kuga, bude strpljiv i zna(vjeruje)da ga neće zadesiti osim ono što je Allah odredio, ima nagradu POPUT nagrade šehida. 


U tekstu hadisa je došlo da je Aiša, radijallahu anha, pitala Poslanika, sallallahu alejhi ve sellem, o kugi pa je on odgovorio sljedeće:


“Kuga je bila kazna koju je Allah slao kome je htio, a zatim je Allah učinio milošću mumina. Nema roba koji ostane u sredini u kojoj se pojavi kuga, strpljivog, zna da ga neće zadesiti osim ono što je Allah odredio, a da neće imati POPUT nagrade šehida”. 


Znači, kada ispuni ove šartove imat će poput nagrade šehida a ne nagradu šehida. O prezicnosti ovakvog izražavanja i razlike između NAGRADE šehida i POPUT NAGRADE šehida govorio je Ibn Hadžer u svom Fethul-bariu (komentaru Buharije), to jest da ima sličnu nagradi šehida ali ne i nagradu šehida. 


3. Da bi neko ko preseli od kuge imao nagradu šehida, ili ko ne preseli da ima sličnu nagradu šehida, mora ispuniti sljedeća tri šarta spomenuta u hadisu:


-Da ne pobjegne iz mjesta u kom se pojavila kuga bježeći od kuge (u tom kontekstu su došli i hadisi u kojima je zabranjeno napustiti mjesto u kom se pojavila kuga bježeći od nje) 


-Da bude strpljiv na tome što ga zadesilo, a ne da se žali, da je zabrinut i uznemiren 


-Da vjeruje da ga neće zadesiti osim ono što je Allah odredio, znači da bude predan Allahovoj odredbi i zadovoljan njome


Ko ne ispuni ove šartove nema nagradu šehida makar i preselio od kuge, što se odnosi i na nagradu onog koji ne preseli, to jest da nema nagradu koju bi imao. 


4. Sva tema oko nagrade se odnosi isključivo na kugu, nisam našao da je neko od uleme poistovjetio druge zarazne bolesti sa kugom u ovom propisu, prema tome, hadis o nagradi ko umre od kuge, ne odnosi se na Korona virus i druge zarazne bolesti. 


5. Ako bi uzeli da je neko od uleme i rekao da se ovaj propis kuge odnosi i na druge zarazne bolesti opet se to ne može odnositi na našu stvarnost (trenutno) jer se korona nije raširila u toj mjeri na našem prostoru da se tretira zaraznom zonom, kao što je slučaj sa kugom.


Ve billahi tevfik  

Dr. Zijad Ljakić  

Preuzeto sa zvaničnog Facebook profila  

<https://www.facebook.com/423679737763900/posts/1844087505723109/>


